	Na temelju članka 36. Zakona o poljoprivredi (''Narodne  novine'' broj 118/18), članka 45. Statuta Općine Novo Virje (''Službeni glasnik Koprivničko – križevačke županije'' broj 6/13. i 3/18) i točke III. i IV. Programa potpora poljoprivredi na području Općine Novo Virje za 2019. godinu KLASA: 320-01/18-01/08, URBROJ: 2137/22-18-1, od 19. prosinca 2018. godine općinski načelnik Općine Novo Virje raspisuje 

JAVNI POZIV
- sufinanciranje umjetnog osjemenjivanja junica i krava

I.

	Pozivaju se zainteresirane pravne i fizičke osobe koje se bave primarnom poljoprivrednom proizvodnjom s područja Općine Novo Virje da u skladu sa aktivnosti A-100009 – potpora poljoprivredi i obrtništvu, Mjerom 1 – sufinanciranje umjetnog osjemenjivanja junica i krava , dostave svoje zahtjeve za sufinanciranje.
	Za provođenje Mjere 1 – sufinanciranje umjetnog osjemenjivanja junica i krava u Proračunu Općine Novo Virje osigurana su sredstva od 130.000,00 kuna.
	Javni poziv traje od 5. prosinca 2019. godine, pa zaključno sa 18. prosinca 2019. godine. Zahtjev se podnosi za junice i krave koje su po prvi puta osjemenjene u razdoblju od 1. srpnja 2019. godine do zaključno sa 18. prosinca 2019. godine, a iznimno i za razdoblje od 1. siječnja do 30. lipnja 2019. godine.

II.

	Mjerila i kriteriji koje moraju zadovoljiti podnositelji zahtjeva za sufinanciranje:
	Zahtjev mogu podnositi: fizičke i pravne osobe u djelatnosti poljoprivrede  za umjetno osjemenjivanje junica i krava. Vlasnicima junica i krava sufinancirati će se umjetno osjemenjivanje u iznosu od 150,00 kuna po prvi puta osjemenjenoj plotkinji, a osjemenjivanje će se vršiti dok plotkinja ne ostane gravidna i to u staji vlasnika. Podnositelji zahtjeva za sufinanciranje moraju biti upisani u Upisnik poljoprivrednih gospodarstava, te imati sjedište/prebivalište na području Općine Novo Virje.

III.

	Potrebna dokumentacija koja se prilaže kod podnošenja zahtjeva za subvenciju:
	- obrazac zahtjeva za sufinanciranje (dobije se u prostorijama Općine),
	- kopija Rješenja o upisu u Upisnik poljoprivrednog gospodarstva,
	- kopija potvrde (pripusnice) veterinarske organizacije koja je izvršila uslugu,
	- kopija računa veterinarske stanice koja je obavila uslugu,
	- preslika dokaza o uplati računa,
	- preslika IBAN-a žiro računa, osobne iskaznice i OIB-a,
	- plaćena komunalna i grobna naknada (uvidom u evidenciji Općine),
	- izjava da korisnik nije u sustavu PDV-a (dobije se u prostorijama Općine).


IV.

	Zahtjev se podnosi u razdoblju od 5. prosinca 2019. godine do zaključno sa 18. prosinca 2019. godine. Zahtjev se podnosi na propisanom obrascu uz priloženu svu potrebnu dokumentaciju. Zainteresirani mogu dobiti sve informacije u sjedištu Općine Novo Virje, Trg Vladimira Jagarinca 5, 48 355 Novo Virje ili na web stranici www.novo-virje.hr.
Ispunjeni zahtjevi za sufinanciranje umjetnog osjemenjivanja junica i krava i pripadajuća dokumentacija, dostavljaju se na adresu: Općina Novo Virje, Trg Vladimira Jagarinca 5, 48 355 Novo Virje ili se mogu popuniti prilikom osobnog dolaska na gore navedenu adresu.
[bookmark: _GoBack]Nepotpuni zahtjevi, kao i oni uz koje nije priložena sva dokumentacija iz točke III. ovoga Javnog poziva neće se razmatrati.

V.

	Zaključak o isplati donosi općinski načelnik Općine Novo Virje na osnovu kojeg će Jedinstveni upravni odjel – računovodstvo Općine Novo Virje izvršiti isplatu podnositeljima zahtjeva za sufinanciranje umjetnog osjemenjivanja junica i krava  poljoprivrednim proizvođačima s područja Općine Novo Virje.

VI.

	Javni poziv će biti objavljen na web stranici Općine Novo Virje www.novo-virje.hr i na oglasnim pločama Općine Novo Virje, a sve informacije mogu se dobiti u sjedištu Općine Novo Virje, Trg Vladimira Jagarinca 5, Novo Virje, telefon: 048/810-089 i e-mail: opcina-novo-virje@kc.t-com.hr.

